## Import af sider.
Tidligere, når man som administrator gik ind på fik man en fejlmeddelelse, men nu (ved ikke hvornår det blev ændret) har man fået mulighed for at importere sider fra enwiki, arwiki eswiki, frwiki, ruwiki, zhwiki, dewiki og idwiki, samt meta, commons og incubator. Man kan sikkert bede om at få flere projekter med på listen. Men det giver flere spørgsmål:
Min umiddelbare tanke er at import af sider med historik fra andre sites er en form for historieforfalskning. Man får det til at se ud som om siden eksisterede på dawiki tidligere end den gjorde, og man krediterer brugere for redigeringer på dawiki som de ikke har foretaget. Måske kan brugere endda blive "automatisk bekræftede brugere" uden nogensinde at have været indloggede på dawiki? Så jeg har svært ved at se hvorfor man skulle bruge importfunktionen, men hvis nogen har vægtige argumenter, lytter jeg gerne. () 5. okt. 2024, 14:54 (CEST)
